

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO NUOMOS

2023 m. lapkričio 23 d. Nr. P17-83

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir centralizuotai valdomo administracinės paskirties valstybės nekilnojamojo turto atnaujinimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

n u s p r e n d ž i u išnuomoti biudžetinei įstaigai Nacionaliniam akreditacijos biurui jo nuostatuose šiuo metu numatytai veiklai vykdyti valstybei nuosavybės teise priklausantį, šiuo metu valstybės įmonės Turto banko patikėjimo teise valdomą nekilnojamąjį turtą iki 2024 m. gruodžio 31 d:

1. Administracines patalpas Vilniuje, T. Kosciuškos g. 30 (pastato unikalus numeris – 1094-0376-1011, išnuomojamų patalpų indeksai – nuo 1-7 iki 1-12, 1-17, nuo 1-19 iki 1-22, nuo 1-24 iki 1-27, išnuomojamų patalpų bendras plotas – 269,92 kv. metro, su dalimi bendro naudojimo patalpų, kurių plotas – 36,56 kv. metro, visų išnuomojamų patalpų bendras plotas – 306,48 kv. metro).

2. Garažo patalpas Vilniuje, T. Kosciuškos g. 30 (pastato unikalus numeris – 1094-0376-1022, išnuomojamų patalpų indeksai – 2-3, 2-4, išnuomojamų patalpų bendras plotas – 38,40 kv. metro).

3. 0,21 dalį kiemo statinių Vilniuje, T. Kosciuškos g. 30 (unikalus numeris – 1094-0376-1033).

Finansų departamento direktorius,

laikinai atliekantis generalinio direktoriaus funkcijas Ernestas Česokas

Sigitas Gudavičius , tel. (8 612) 19806, el. p. Sigitas.Gudavicius@turtas.lt